**Informacija apie gautą mišrių gyvulių ir naminių paukščių auginimo veiklos Audriaus Banionio ūkyje Margininkų kaime poveikio aplinkai vertinimo ataskaitą**

2017-07-13 Aplinkos apsaugos agentūros Poveikio aplinkai vertinimo departamento Poveikio aplinkai vertinimo ir taršos prevencijos skyrius, Tatjana Dunkauskienė, tel. 8 706 68 086.

**Planuojamos ūkinės veiklos organizatorius (pavadinimas, adresas, telefonas, faksas)**

Ūkininkas Audrius Banionis,Margininkų k., Taurakiemio sen., Kauno r. sav., LT-53180, tel. (8-69) 9882358, el. p.: straunas@gmail.com.

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

UAB „Infraplanas“, K. Donelaičio g. 55–2, Kaunas LT–44245, tel. (8-37) 40 75 48; faks. (8-37) 40 75 49; el. p. info@infraplanas.lt. Kontaktinis asmuo: Vykdančioji direktorė Aušra Švarplienė, tel. (8-37) 40 75 48, mob. +370 698 88312, el. p. a.svarpliene@infraplanas.lt.

 **Planuojamos ūkinės veiklos pavadinimas**

Mišrių gyvulių ir naminių paukščių auginimo veikla Audriaus Banionio ūkyje Margininkų kaime.

 **Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

Kauno apskr., Kauno r. sav., Taurakiemio sen., Margininkų k., ūkininko Audriaus Banionio ūkis.

**Atsakinga institucija**

Aplinkos apsaugos agentūra (toliau – Agentūra), A. Juozapavičiaus g. 9, LT-09311 Vilnius, tel. 8 706 62 008, faks. 8 706 62 000, el. p. aaa@aaa.am.lt

**Poveikio aplinkai vertinimo subjektai:**

1. Nacionalinio visuomenės sveikatos centro prie Sveikatos apsaugos ministerijos Kauno departamentas 2016-12-29 raštu Nr. 2.2-4054(17.8.3.2.11) „Dėl poveikio aplinkai vertinimo programos“ pritarė PAV programai.

Nacionalinio visuomenės sveikatos centro prie Sveikatos apsaugos ministerijos Kauno departamentas išnagrinėjęs pakartotinai pateiktą PAV ataskaitą 2017-07-05 raštu Nr. 2.2-3766 (16.8.4.2.11) „Dėl poveikio aplinkai vertinimo ataskaitos“ pateikė išvadą, kad pritaria planuojamos ūkinės veiklos (toliau – PŪV) galimybėms.

2. Kauno rajono savivaldybės administracija 2017-01-12 raštu Nr. SD-102 „Dėl poveikio aplinkai vertinimo programos“ pateikė išvadą, kad derina PAV programą ir pritaria planuojamai ūkinei veiklai, 2017-02-15 raštu Nr. SD-338 „Dėl poveikio aplinkai vertinimo programos“ pateikė išvadą, kad derina PAV programą.

Kauno rajono savivaldybės administracija 2017-06-01 raštu Nr. SD-1138 „Dėl poveikio aplinkai vertinimo ataskaitos“ pateikė išvadą, kad pritaria PAV ataskaitai ir planuojamos ūkinės veiklos galimybėms, jeigu iki 2019 m. bus įgyvendintas aplinkosaugos priemonių F1 scenarijus (probiotikų naudojimas, skysto mėšlo rezervuaro uždengimas, biofiltro kiaulidėje įrengimas, nuotekų surinkimas ir valymas) detaliai išanalizuotas poveikio aplinkai vertinimo ataskaitoje.

 3. Kauno apskrities priešgaisrinė gelbėjimo valdyba 2016-12-28 raštu Nr. 13-1616(2.17) „Dėl poveikio aplinkai vertinimo programos“ pateikė išvadą, kad pritaria PAV programai ir planuojamai ūkinei veiklai.

 Kauno apskrities priešgaisrinė gelbėjimo valdyba 2017-06-06 raštu Nr. 13-717(2.17) „Dėl poveikio aplinkai vertinimo ataskaitos“ pritarė PAV ataskaitai ir planuojamai ūkinei veiklai.

 4. Kultūros paveldo departamento prie Kultūros ministerijos Kauno skyrius 2017-01-09 raštu Nr. (1.29-K)2K-32 „Dėl poveikio aplinkai vertinimo programos derinimo“ pateikė išvadą, kad pritaria PAV programai, kadangi teritorijoje, bei artimiausioje aplinkoje, kurioje planuojama ūkinė veikla, kultūros paveldo objektų ar jų apsaugos zonų nėra, Kultūros paveldo departamento prie Kultūros ministerijos Kauno skyriui vertinti minėto projekto poveikio aplinkai vertinimo ataskaitą siųsti nebūtina.

5. Aplinkos apsaugos agentūra 2017-03-01 raštu Nr. (28.1)-A4-2185 „Dėl ūkininko Audriaus Banionio planuojamos ūkinės veiklos – mišrių gyvulių ir naminių paukščių auginimas Kauno r., Taurakiemio sen., Margininkų k. – poveikio aplinkai vertinimo programos tvirtinimo“ PAV programą patvirtino.

Visuomenė apie parengtą PAV programą buvo informuota Kauno rajono savivaldybės internetiniame tinklalapyje (2016-12-02), Kauno rajono savivaldybės administracijos Taurakiemio seniūnijoje (2016-12-02), respublikiniame laikraštyje „Lietuvos aidas“ (2016-12-03), laikraštyje „Kauno rajono diena“ (2016-12-05), PAV dokumentų rengėjo – UAB „Infraplanas“, internetiniame tinklalapyje www.infraplanas.lt (2016-12-01).

 Aplinkos apsaugos agentūra 2016-12-02 savo tinklalapyje www.gamta.lt paskelbė visuomenei apie parengtą PAV programą.

Suinteresuota visuomenė – Margininkų bendruomenė, 2016-12-14 raštu Nr. 161214-01 pateikė pastabas/pasiūlymus dėl PAV programos.

Informacija apie visuomenės viešą supažindinimą su PAV ataskaita buvo skelbiama Kauno rajono savivaldybės internetiniame tinklalapyje (2017-04-06), Kauno rajono savivaldybės administracijos Taurakiemio seniūnijoje (2017-04-10), respublikiniame laikraštyje „Lietuvos aidas“ (2017-04-08), laikraštyje „Kauno rajono diena“ (2017-04-10), PAV dokumentų rengėjo – UAB „Infraplanas“, internetiniame tinklalapyje www.infraplanas.lt (2017-04-10), Margininkų bendruomenės pirmininkui Justinui Rimui išsiųsta registruotu laišku.

Viešas visuomenės susirinkimas dėl PAV ataskaitos įvyko 2017-04-26, 18.00 val., Centrinė g. 31, Margininkų k., Taurakiemio sen., Kauno r. sav. Viešajame susirinkime dalyvavo PAV dokumentų rengėjo atstovai,planuojamos ūkinės veiklos organizatorius ir jo atstovai, UAB „Sava ranga“ atstovas, E. Nacevičiaus firmos „Edmeta“ atstovas, suinteresuotos visuomenės atstovai.

 Suinteresuota visuomenė – Margininkų bendruomenė, 2017-05-10 raštu Nr. 170510-01 pateikė pastabas/pasiūlymus dėl PAV ataskaitos.

 **Prašymų teikimo terminas**

 Iki 2017 m. liepos 27 d. suinteresuota visuomenė turi teisę raštu pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.